CELEX: 62018CN0020
Language: el
Date: 2018-01-09 00:00:00
Title: Υπόθεση C-20/18: Προσφυγή της 9ης Ιανουαρίου 2018 — Ευρωπαϊκή Επιτροπή κατά Μεγάλου Δουκάτου του Λουξεμβούργου

19.3.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 104/21
            
         Προσφυγή της 9ης Ιανουαρίου 2018 — Ευρωπαϊκή Επιτροπή κατά Μεγάλου Δουκάτου του Λουξεμβούργου
   (Υπόθεση C-20/18)
   (2018/C 104/27)
   Γλώσσα διαδικασίας: η γαλλική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: J. Hottiaux, J. Samnadda, G. von Rintelen)
   
      Καθού: Μεγάλο Δουκάτο του Λουξεμβούργου
   
      Αιτήματα
   
   Η προσφεύγουσα ζητεί από το Δικαστήριο:
   
               —
            
            
               να κρίνει ότι το Μεγάλο Δουκάτο του Λουξεμβούργου, καθόσον παρέλειψε να θεσπίσει, το αργότερο έως τις 10 Απριλίου 2016, όλες τις αναγκαίες νομοθετικές, διοικητικές και κανονιστικές διατάξεις για τη συμμόρφωσή του προς την οδηγία 2014/26/ΕΕ του Ευρωπαϊκού Κοινοβουλίου και του Συμβουλίου, της 26ης Φεβρουαρίου 2014, για τη συλλογική διαχείριση δικαιωμάτων πνευματικής ιδιοκτησίας και συγγενικών δικαιωμάτων καθώς και τη χορήγηση πολυεδαφικών αδειών για επιγραμμικές χρήσεις μουσικών έργων στην εσωτερική αγορά (ΕΕ L 84 της 20.3.2014, σ. 72), ή, εν πάση περιπτώσει, καθόσον παρέλειψε να ανακοινώσει τις διατάξεις αυτές στην Επιτροπή, παρέβη τις υποχρεώσεις που υπέχει από το άρθρο 43, παράγραφος 1, της οδηγίας αυτής·
            
         
               —
            
            
               να επιβάλει στο Μεγάλο Δουκάτο του Λουξεμβούργου, σύμφωνα με το άρθρο 260, παράγραφος 3, ΣΛΕΕ, την καταβολή ημερήσιας χρηματικής ποινής ύψους 12 920,00 ευρώ EUR από την ημέρα της δημοσιεύσεως της απόφασης του Δικαστηρίου επί της υπό κρίση υποθέσεως λόγω παραβάσεως της υποχρεώσεως ανακοινώσεως των μέτρων μεταφοράς της οδηγίας 2014/26/ΕΕ·
            
         
               —
            
            
               να καταδικάσει το Μεγάλο Δουκάτο του Λουξεμβούργου στα δικαστικά έξοδα.
            
         
      Ισχυρισμοί και κύρια επιχειρήματα
   
   Τα κράτη μέλη υποχρεούνται, δυνάμει του άρθρου 43, παράγραφος 1, της οδηγίας 2014/26/ΕΕ να λαμβάνουν τα μέτρα που απαιτούνται για τη μεταφορά στο εσωτερικό δίκαιο των υποχρεώσεων που θεσπίζει η εν λόγω οδηγία το αργότερο στις 10 Απριλίου 2016. Ελλείψει ανακοινώσεως των μέτρων μεταφοράς της οδηγίας από το Λουξεμβούργο, η Επιτροπή αποφάσισε να προσφύγει ενώπιον του Δικαστηρίου.
   Στην προσφυγή της, η Επιτροπή προτείνει την επιβολή ημερήσιας χρηματικής ποινής ύψους 12 920,00 ευρώ στο Λουξεμβούργο. Το ύψος της χρηματικής ποινής υπολογίστηκε λαμβανομένης υπόψη της βαρύτητας, της διάρκειας της παραβάσεως, καθώς και του αποτρεπτικού αποτελέσματος αναλόγως της ικανότητας πληρωμής του εν λόγω κράτους μέλους.